CELEX: 32012R0103
Language: hr
Date: 2012-02-07 00:00:00
Title: Provedbena uredba Komisije (EU) br. 103/2012 od 7. veljače 2012. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               295
            
         32012R0103
   
               L 036/17
            
            
               SLUŽBENI LIST EUROPSKE UNIJE
            
            
               07.02.2012.
            
         
      PROVEDBENA UREDBA KOMISIJE (EU) br. 103/2012
   od 7. veljače 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2.
   Članak 2.
   Obavezujuće tarifne informacije koje izdaju carinska tijela država članica a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. veljače 2012.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Modularni zaslon (tzv. „LED zid”) koji obuhvaća nekoliko modula izrađenih od ploča, od kojih svaka ploča ima površinu oko 38 × 38 × 9 cm.
               Svaka ploča sadrži diode koje emitiraju crvenu, zelenu i plavu svjetlost i ima rezoluciju od 16 × 16 piksela, veličinu točka od 24 mm, osvjetljenje od 2 000 cd/m2 i stupanj osvježavanja veći od 300 Hz. Također sadrže i upravljačku elektroniku.
               Ploča također ima i sustav za obradu podataka koji sadrži:
               
                           —
                        
                        
                           videoprocesor koji podržava različite signalne ulaze (kao što su CVBS, Y/C, YUV/RGB, (HD-) SDI ili DVI) i dopušta smanjivanje slike/videa na veličinu ploče zaslona, i
                        
                     
                           —
                        
                        
                           signalni procesor koji omogućuje funkciju raspoređivanja piksela ulaznog signala na zaslonu ploče.
                        
                     Signalni procesor šalje obrađeni signal razvodniku podataka putem kabela od optičkih vlakana. Razvodnik podataka pak šalje podatke na različite ploče na zaslonu.
               Ploča nije namijenjena za gledanje na maloj udaljenosti. Koristi se za sportske/zabavne događanja, natpise u maloprodaji itd.
            
            
               8528 59 80
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 4. uz odjeljak XIV. i tekstom oznaka KN 8528, 8528 59 i 8528 59 80.
               Modularni zaslon i sustav za obradu videosignala smatra se funkcionalnom jedinicom u smislu napomene 4. uz odjeljak XVI. jer predstavljaju odvojene cjeline, međusobno povezane električnim kabelima ili drugim uređajima, u svrhu ispunjenja jasno određene funkcije.
               Uređaj može prikazivati videosnimki iz različitih izvora, što je pojedinačna funkcija navedena u poglavlju 8528.
               S obzirom da jedinica može prikazivati različite vrste videosnimaka, smatra se električnim aparatom za signalizaciju s vizualnim prikazom. Stoga se isključuje razvrstavanje pod tarifnim brojem 8531 kao indikatorska ploča (vidjeti također Napomene s objašnjenjem Harmoniziranog sustava uz tarifni broj 8531, (D)).
               Jedinica se, stoga, razvrstava pod oznakom KN 8528 59 80 kao i ostali monitori u boji.